Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Oʻzbekkoʻmir” AJ va “Shargʻunkoʻmir” AJni “Oʻzbekiston temir yoʻllari” AJ tarkibiga oʻtkazish hamda koʻmir sanoati korxonalarini moliyaviy sogʻlomlashtirish borasidagi tashkiliy chora-tadbirlar toʻgʻrisida” 2017-yil 8-noyabrdagi PQ-3380-son qarori)
(resolution, 2022-09-30)

Oʻzbekiston Respublikasi Prezidentining “Oʻzbekkoʻmir” AJ va “Shargʻunkoʻmir” AJni “Oʻzbekiston temir yoʻllari” AJ tarkibiga oʻtkazish hamda koʻmir sanoati korxonalarini moliyaviy sogʻlomlashtirish borasidagi tashkiliy chora-tadbirlar toʻgʻrisida” 2017-yil 8-noyabrdagi PQ-3380-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Vazirlar Mahkamasining “Oʻzbekkoʻmir” ochiq aksiyadorlik jamiyatining ijro etuvchi apparati tuzilmasini takomillashtirish toʻgʻrisida” 2012-yil 14-avgustdagi 246-son qarori (Oʻzbekiston Respublikasi QHT, 2012-y., 33-34-son, 393-modda) oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari — “Oʻzbekiston temir yoʻllari” AJ boshqaruvi raisi A.J. Ramatov zimmasiga yuklansin. 1. Vazirlar Mahkamasining “Koʻmirni ulgurji berish narxiga maxsus ustamalar miqdorini oʻzgartirish toʻgʻrisida” 2015-yil 31-martdagi 75-son qarorining (Oʻzbekiston Respublikasi QHT, 2015-y., 13-son, 156-modda) 2-bandida: a) birinchi xatboshidagi “2015-yil 1-yanvardan boshlab” soʻzlari chiqarib tashlansin; b) ikkinchi xatboshi quyidagi tahrirda bayon qilinsin: “maxsus ustamani qoʻllashdan olingan mablagʻlar faqat koʻmir sanoatini modernizatsiya qilish, texnik va texnologik jihatdan qayta jihozlash va uni mutanosib tarzda rivojlantirish boʻyicha investitsiya loyihalarini amalga oshirishga, investitsiya kreditlarini qoplashga, koʻmir tarmogʻi tashkilotlari tomonidan qoʻshimcha kon ochish ishlarini amalga oshirishga yoʻnaltiriladi”; v) uchinchi xatboshidagi “Oʻzbekenergo” DAK” soʻzlari “Oʻzbekiston temir yoʻllari” AJ” soʻzlari bilan almashtirilsin. 3. Vazirlar Mahkamasining “Respublika aholisi va budjet tashkilotlariga koʻmir mahsulotlari yetkazib berish mexanizmini takomillashtirishga doir qoʻshimcha chora-tadbirlar toʻgʻrisida” 2016-yil 30-dekabrdagi 422-son qarorida (Oʻzbekiston Respublikasi QHT, 2017-y., 1-son, 15-modda): a) 4-bandning beshinchi xatboshidagi “Oʻzbekkoʻmir” aksiyadorlik jamiyatining hududiy distribyuterlik markazlarini” soʻzlari “Oʻzbekiston temir yoʻllari” AJ “Temiryoʻlyonilgʻitaʼmin” boshqarmasining koʻmir omborlarini” soʻzlari bilan almashtirilsin; b) 5-bandda: ikkinchi xatboshidagi “Oʻzbekkoʻmir” aksiyadorlik jamiyati” va “hududiy distribyuterlik markazlari” soʻzlari tegishli ravishda “Oʻzbekkoʻmir” UK” va “Oʻzbekiston temir yoʻllari” AJ “Temiryoʻlyonilgʻitaʼmin” boshqarmasining koʻmir omborlari” soʻzlari bilan almashtirilsin; quyidagi mazmundagi uchinchi xatboshi qoʻshilsin: “Oʻzbekiston temir yoʻllari” AJ “Temiryoʻlyonilgʻitaʼmin” boshqarmasi koʻmir mahsulotlari sifatli saqlanishini hamda faqat aholiga va budjet tashkilotlariga sotilishini taʼminlaydi”; uchinchi — yettinchi xatboshilar tegishli ravishda toʻrtinchi — sakkizinchi xatboshilar deb hisoblansin; toʻrtinchi xatboshidagi “Oʻzbekkoʻmir” aksiyadorlik jamiyati” soʻzlari “Oʻzbekkoʻmir” UK” soʻzlari bilan almashtirilsin; sakkizinchi xatboshidagi “Oʻzbekkoʻmir” aksiyadorlik jamiyati” va “uning hududiy distribyuterlik markazlari” soʻzlari tegishli ravishda “Oʻzbekkoʻmir” UK” va “Oʻzbekiston temir yoʻllari” AJ “Temiryoʻlyonilgʻitaʼmin” boshqarmasining koʻmir omborlari” soʻzlari bilan almashtirilsin; v) 11-banddagi “Oʻzbekkoʻmir” aksiyadorlik jamiyati” soʻzlari “Oʻzbekkoʻmir” UK” soʻzlari bilan almashtirilsin. 4. Vazirlar Mahkamasining 2017-yil 15-maydagi 285-son qarori (Oʻzbekiston Respublikasi QT, 2017-y., 20-son, 365-modda) bilan tasdiqlangan Huzurida tarmoq ilmiy-texnik kengashlari hamda ixtisoslashtirilgan tarmoq ekspert kengashlari faoliyat koʻrsatuvchi loyihalar tashabbuskorlari boʻlgan tashkilotlar — davlat va xoʻjalik boshqaruvi organlari, mahalliy ijro etuvchi hokimiyat organlari roʻyxatining 23-bandidagi “Oʻzbekkoʻmir” AJ” soʻzlari “Oʻzbekkoʻmir” UK” soʻzlari bilan almashtirilsin. 5. Vazirlar Mahkamasining 2017-yil 28-dekabrdagi 1027-son qarori bilan tasdiqlangan 2-ilovaning Tabiiy, texnogen va ekologik xususiyatli favqulodda vaziyatlar monitoringi, axborot almashinuvi va prognozlash yagona tizimi ishtirokchilari tomonidan taqdim etiladigan favqulodda vaziyatlarda xavfli tabiiy-texnogen jarayonlar va hodisalarning holati, shuningdek, ularning oqibatlari toʻgʻrisidagi maʼlumotlar roʻyxatining 55, 59, 107, 146-pozitsiyalari “Favqulodda vaziyatlar oqibatlari toʻgʻrisidagi maʼlumotlar” ustunidagi “Oʻzbekkoʻmir” AJ” soʻzlari “Oʻzbekkoʻmir” UK” soʻzlari bilan almashtirilsin.